tomron87/hebrew-wikipedia-sentences-corpus huggingface dataset:
בשנת 1997 מדליית ארד, תחת דגל רוסיה (בקיאק מסוג K-4 עם 4 חותרים) מטרים 200 באליפות אירופה בקיאק וקאנו שהתקיימה בסביליה, ספרד.
בשנת 2002 תחת דגל ישראל (בקיאק K-2 זוגי ל-2 חותרים) 1000 מטרים, בשמה לאחר הנישואין פסחוביץ' יחד עם עדי גפני.
פסחוביץ' גם התחרתה בשלוש אולימפיאדות קיץ.
בתחרות תחת דגל רוסיה במשחקים באטלנטה 1996, היא סיימה במקום השביעי בסירת K-2 ל־500 מטרים ובמקום השמיני במרוץ בסירת K-2 למרחק 500 מטרים.
באולימפיאדת סידני (2000) בסידני, פסחוביץ' התמודדה תחת דגל ישראל במקצה קיאק מסוג K-2 למרחק 500 מטרים, אך הודחה בחצי הגמר.
היא סיימה את הקריירה האולימפית שלה באולימפיאדת אתונה (2004) בציון הכללי הטוב ביותר שלה במקום השישי בקיאק לחותר יחיד, מסוג K-1 למרחק 500 מטרים .
לריסה קוסורוקובה, נולדה ב-30 במאי 1973 בעיר נאברז'ניה צ'לני.
היא החלה לחתור בבית הספר לספורט בשם נוער-2, בבריכות בוריסוב, בהדרכתה של המאמנת מריה אלכסייבנה סטפנובה.בגיל חמש עשרה (1988) היא נכנסה לבית הספר של העתודה האולימפית במוסקבה, שם התאמנה בהדרכתו של המאמן יורי ולדימירוביץ' רודיונוב.
משנת 1994 התאמנה בהדרכתו של המאמן המוערך ולרי פסחוביץ', והייתה חברה במועדון הספורט של חיל האוויר צסק"א.
ב-1991, באליפות העולם לנוער, היא זכתה פעמיים במקום הראשון בקיאק K-2 ובקיאק K-4. בגיל 19 הצטרפה לנבחרת רוסיה הלאומית לשיט קיאקים, איתה זכתה בשנת 1993, במדליית זהב באליפות רוסיה בתחרות לקיאקים מדגם K-4 למרחק של 500 מטרים.
בשנת 1994, היא הפכה לאלופת רוסיה בקיאקים מסוג K-4 ל-200 ול-500 מטרים, בשנת 1995 היא חזרה על ההישגים משנת 1994. לאחר שנכנסה לסגל האולימפי של נבחרת רוסיה, השתתפה באליפות העולם בדיסבורג, גרמניה.
פסחוביץ' עלתה לישראל בשנת 1999, לאחר אליפות העולם בספרינט קיאק של ICF שהתקיימה ב-1998 בסגד, הונגריה.
בארץ היא התאמנה באיגוד הפועל.
החל מיולי 2014 פסחוביץ' מאמנת חתירה בקיאק במרכז הספורט "KRYLATSKOE" במוסקבה.
לריסה ניילנד טניסאית העבר ומאמנת טניס סובייטית ולטבית.
לריסה סבצ'נקו נולדה בלביב (אז בתחוני ברית המועצות כיום באוקראינה) למשפחה של איש צבא ברית המועצות ואחות.
היא החלה להתאמן בטניס בגיל צעיר.
בגיל 16 היא החלה לשחק בתחרויות בין-לאומיות ונכללה בנבחרת גביע בילי ג'ין קינג של ברית המועצות.
בשנת 1989 סבצ'נקו התחתנה עם מאמן טניס מלטביה אלכס ניילנד ועברה להתגורר עם בעלה ליורמלה.
רוב ההצלחות של ניילנד היו בתחרויות זוגות נשים וזוגות מעורבים.
בתחרויות זוגות נשים ניילנד שיחקה לצד נטליה זברבה עד לשנת 1991 (היו נציגות של ברית המועצות).
הן ניצחו באליפות צרפת הפתוחה 1989 ואליפות וימבלדון 1991 והפסידו בגמר אליפות וימבלדון 1988, אליפות וימבלדון 1989, אליפות צרפת הפתוחה 1990 ואליפות צרפת הפתוחה 1991. בהמשך היא שיחקה לצד יאנה נובוטנה והן הפסידו במשחקי הגמר 5 פעמים לזוג ג'יג'י פרנאנדס/נטליה זברבה.
בתחרויות זוגות מעורבים ניילנד שיחקה ב-9 משחקי בגמר בתחרויות גראנד סלאם וניצחה 4 פעמים.
היא שיחקה עם פרטנרים שונים.
הניצחונות היו באליפות וימבלדון 1992 עם סיריל סוק, אליפות אוסטרליה הפתוחה 1994 עם אנדרי אולחובסקי, אליפות צרפת הפתוחה 1995 ואליפות אוסטרליה הפתוחה 1995 עם מארק וודפורד.
בתחרויות גמר ה-WTA ניילנד שיחקה בגמר 6 פעמים והפסידה בכולם.
ניילנד השתתפה באולימפיאדת ברצלונה כנציגת לטביה והייתה חברה בנבחרת גביע בילי ג'ין קינג של לטביה שנים רבות.
בשנת 1999 אצל ניילנד החלו בעיות גב והיא פרשה בשנת 2000.
לאחר פרישה ניילנד החלה לאמן.
היא הייתה מאמנת של אנסטסיה מיסקינה וסבטלנה קוזנצובה.
הלשון היא איבר שרירי המצוי בפיותיהם של בעלי חיים רבים.
הלשון היא השריר היחיד בגוף האדם שמחובר רק בקצה אחד שלו.
במבט על ההומונקולוס התחושתי ניתן לראות כי ללשון יש ייצוג גדול יחסית לשאר איברי הגוף.
לעומת זאת, בייצוג התנועתי, כמעט ואין ביטוי ללשון.
המילה 'לשון' בשפה העברית יכולה להתקיים הן בצורת זכר והן בצורת נקבה, אך כיום המין הנהוג הוא נקבה.
הלשון היא איבר הטעם העיקרי.
פקעיות טעם מכסות את רוב שטחה של הלשון, קולטות מולקולות מסוימות מהמזון ושולחות מידע למוח, המפרש אותו כ"טעם".
אצל האדם קיימות בלשון כ-10,000 פקעיות; מספר זה משתנה ממין למין.
פקעיות הטעם קולטות נוזלים בלבד; הרוק עוזר להמיס מזונות מוצקים ולפרק תרכובות שונות הנמצאות במזון.
פקעיות הטעם אינן קובעות לבדן את חוויית האכילה; לשאר החושים, ובעיקר לחוש הריח, תפקיד חשוב בעיצוב החוויה.
הלשון משמשת בולם נוסף לאזור הפה בעת חבטה או טראומה (במקרים רבים מונעת שבירה של השיניים בעת קרב לדוגמה).
הלשון משמשת למניפולציה והנעה של מזון בפה.
בבני אדם משמשת הלשון ליצירת חלק גדול מהצלילים המופקים בדיבור.
לאור תפקידה החשוב בדיבור משמש המושג לשון בהשאלה לציון שפת דיבור, וכן - לציון שפת אם, בתרגום האנגלי של המונח (mother tongue).
גם במספר קטן של בעלי חיים, כגון תוכים, משמשת הלשון לדיבור; לשונם הבשרנית והעבה של חלק מהתוכים היא אחד הגורמים העיקריים המאפשרים להם להגות מילים.
בבני אדם משמשת הלשון לעיתים בהתנשקות וביחסי מין.
בבעלי חיים מסוימים, כגון כלב, משמשת הלשון להורדת חום הגוף באמצעות אידוי מים ממנה, בדומה לפעולת ההזעה.
פעולה זו נקראת הלחתה ומבוצעת על ידי הלשון יחד עם חלל הפה והלוע.
בבעלי חיים מסוימים, כגון צפרדעים, משמשת הלשון לציד בעלי חיים אחרים.
לשון הצפרדע מכוסה חומר דביק, ולחרקים שונים הנלכדים בה אין סיכוי רב להשתחרר.
בבעלי חיים מסוימים, כגון חתול, משמשת הלשון לניקוי הגוף.
חתולים נרתעים ממים ולא מקובל לרחוץ אותם; החתולים שומרים על ניקיון גופם בעצמם בעזרת הלשון, שמלאה בזיזים זעירים המנקים מהפרווה את השומן המגן עליה שבו מצטברים אבק ולכלוך.
לשאלת היהודים (Zur Judenfrage) הוא חיבור שפרסם קרל מרקס בשנת 1844, בגיל 26. בחיבור, הכתוב בגרמנית, דן מרקס ביחס הכלכלה והחברה ליהודים.
הוא נכתב כסקירה על ספר בעל שם זהה מאת ברונו באואר שפורסם בשנת 1843.
בחיבורו מתח מרקס ביקורת על השפעת הדת על הפוליטיקה, והציע שינוי מהפכני בחברה האירופאית.
נקודות רבות בחיבור זה היו בסיס לרעיונות שונים בשיטת המטריאליזם הדיאלקטי שפיתח מרקס.
הטענה המרכזית בחיבור היא שהתרבות היהודית משקפת את הכלכלה הקפיטליסטית ואת החברה הבורגנית, וזאת בשל פעילות היהודים כעין "משפחה גלובלית" המקיימת קשרי מסחר בין ארצות שונות.
הוא מסביר שהסיבה לכך אינה "מזימה יהודית" כפי שטענו אנטישמים שונים, ואף אינה טבועה בדת עצמה.
היא נוצרה בעקבות מאות שנים שבהן הורחקו היהודים מעיסוקים רבים בשל דתם, ולכן התפרנסו בעיקר ממסחר ומבנקאות.
כך, טוען מרקס, הפכה הנצרות לצד הרוחני של החברה, ואילו היהודים מילאו את הצד המעשי בה.
מרקס תמך באמנציפציה ליהודים לתועלת המדינה בטענה שהמדיניות הכלכלית-פוליטית תצא נשכרת מקידומם.
עם זאת, טען שהתערות היהודים בחברה הנוצרית הכללית, מותנית בוויתור על התבדלותם הדתית ובהיעלמותם כיישות נפרדת.
ברגע שהחברה תתחלן לחלוטין, תתבטל
"לרקוד" הוא סרט קולנוע ישראלי, בבימויו של מרק רוזנבאום, שיצא לאקרנים בשנת 2005, עם אלון אבוטבול, יובל סגל ומיטל דוהן בתפקידים הראשיים.
הסרט הופק בסיוע קרן הקולנוע הישראלי, והיה מועמד לפרס אופיר.
דבי היא רקדנית בטן העובדת במועדון של גולדי.
דבי מאוהבת ביקי, עבריין מסוכן וחברו הטוב של גולדי.
הסרט מתחיל בשוד תכשיטים המבוצע על ידי גולדי ויקי.
בתום השוד מגלים השנים כי הם שדדו כמה אלפי דולרים, סידור, תפילין וטלית בלבד.
יקי מאוכזב מהשלל המועט אולם גולדי רואה בשלל השוד סימן שעליו לחזור בתשובה.
לְשׁוֹן-פַּר (שם מדעי: Anchusa) הוא סוג של צמחים עשבוניים חד-שנתיים, דו-שנתי או רב-שנתיים ממשפחת הזיפניים הכולל 35 מינים מתוכם 6 בישראל וסביבתה.
תחום תפוצתו משתרע מהאזור הים-תיכוני אל צפון אירופה ועד מונגוליה ופקיסטן, וגם בדרום אפריקה.
הצמח גדל בעיקר באזורים בעלי אקלים ממוזג.
הוא התפשט לצפון אמריקה, לארגנטינה, לבריטניה, אירלנד, לקמרון באפריקה, ולבנגלדש ורוסיה.
חלק ממיני לשון-הפר הם צמחים חד-שנתיים, חלקם צמחים דו-שנתיים וחלקם רב-שנתיים, והם בעלי המאפיינים הכללים של משפחת הזיפניים.
הם לרוב צמחים עשבוניים המכוסים בשערות זיפיות.
עלי הצמח הם פשוטים או תמימים, ומכוסים בשערות קשות.
צבעי הפרחים משתנים בין מיני הסוג.
על הצמחים נראים מספר פרחים בעלי חמישה עלי גביע המאוחדים בבסיסם, וחמישה עלי כותרת היוצרים צינור צר שכיוונו מעלה.
מיני לשון-הפר נאכלים על ידי הזחלים של מספר מיני פרפראים.
ופרחיהם זוכים לביקורים תכופים על ידי דבורים.
שורשי לשון-הפר מכילים anchusin, שהוא שרף חום-אדום המשמש לצביעה.
הוא אינו מסיס במים, אך כן מסיס באלכוהול, בכלורופורם ובדיאתיל אתר.
זהו צמח רעיל שאסור למאכל אדם.
מקרים רבים של הרעלות נגרמים מכיוון שאנשים טועים בינו לבין מרוות ירושלים, אשר עליה משמשים להכנת ממולאים.
האחרונה נקראת בערבית "ליסאן א-ת'וֹר" ולכן מתורגמת לפעמים, בטעות, ל"לשון הפר" בעברית.
השם העברי של הסוג נלקח משמו הערבי, ליסאן אלת'ור, המדמה את העלה המוארך ומחוספס ללשונו של הפר.
השם המדעי נגזר ככל הנראה מהמילה ἄγχουσα (ankhousa או anchousa) בשפה היוונית העתיקה, שהתייחסה לצמח שממנו הפיקו פיגמנט אדום-סגול לצביעת אריגים ולשימושים רפואיים.
הדבר מתקשר לכך שמינים מסוימים בסוג Anchusa ובסוגים קרובים (כגון אלקנה) מכילים תרכובות צבע (למשל, אלקנין) בשורשיהם.
כך, השם המדעי משקף את ההיסטוריה של השימוש בצמח כמקור לצבע.
צמחים עשבוניים חד-שנתיים, דו-שנתיים או רב-שנתיים.
העלים מסורגים או כולם מרוכזים בשושנת ותמימים.
התפרחות מלוות עלים או חפים.
הגביע מחולק כמעט עד לבסיסו או עד לשליש התחתון או למחציתו (בישראל, רק לשון-פר מצויה), משתייר בפרי ומתארך מעט עם ההבשלה.
הפרחים דו-מיניים, סימטריים, בעלי עטיף כפול, עלי כותרת מאוחים ושחלה עילית.
כל פרח יוצא מחיקו או קרוב לחיקו של חפה או עלה.
הכותרת דמוית מסמר, כלומר כותרת שצורתה צינור ארוך ודק, שפתחו לפתע מתרחב מאוד ואז היא פרושה כגלגל או כצלחת ורק בסיסה מאוחה.
אוגן הכותרת לעיתים מעט א-סימטרית; צינור הכותרת ישר או מעוקל, כאורך אוגן הכותרת או ארוך ממנה; הלוע סגור על ידי 5 קשקשים בולטים: קהים, שעירים או מצויצים ולעיתים מכוסים גבשושיות קטנות.
האבקנים 5, מעורים בצינור הכותרת וחבויים בה.
עמוד השחלה ארוך, דקיק יוצא מבין 4 אונות השחלה.
הצלקת כדורית או מפוצלת לשתי אונות.
הפרי (בייחוד כשהוא צעיר) עשוי 4 פרודות חד-זרעיות שביניהן צומח ועולה עמוד השחלה.
הפרודות קירחות, ואינן חלקות והן חלולות בחלקן התחתון.
בסיס כל פרודה מוקף טבעת נפוחה, הנשארת לפעמים על מצעית הפרח לאחר התנתקות הפרודות.
הפרודות ישרות או כפופות ובעלות מקור.
בישראל נפוצים ששה מינים, שלושה מתוכם רב-שנתיים: לשון פר-איטלקית, לשון-פר מצויה ולשון-פר סמורה, ולשלושה חד-שנתיים: לשון-פר מדברית, לשון-פר מזרחית ולשון-פר מצרית.
בעבר, המין לשון-פר מגובבת (Anchusa aggregata), צמח חד-שנתי, נחשבה כמין בסוג לשון-פר.
כיום, מקובל לסווגה תחת סוג נפרד בשם לשון-שור, והמין נקרא לשון-שור מגובבת (Hormuzakia aggregata).
בשנת 2000, צמח רב-שנתי בשם לשון-שור נגבית תואר למדע תחת השם לשון-פר נגבי.
לשון-שור נבדל מלשון פר בטבעת הקבועה בבסיס הפרודה שמופרדת לשתי קשוות.
לשון-פר איטלקית (Anchusa azurea, שם נרדף: Anchusa italica) היא צמח עשבוני רב-שנתי, בעל פרחים בצבע סגול עמוק ופרודות באורך של 4 עד 6 מ"מ.
היא דומה מאוד ללשון-פר סמורה, אך ישנם כמה הבדלים בולטים: הזיפים המכסים את כל הצמח הם רכים והדוקים, ולכן הצמח אינו דוקרני למגע.
בנוסף, הזיפים פזורים ומכסים את כל הגב של עלי הגביע ואינם ערוכים בטורים כל שהם, בניגוד ללשון-פר סמורה, שבה הזיפים מסודרים בשלושה טורים מובהקים.
תחום התפוצה הטבעי של לשון-פר איטלקית משתרע ממרכז אירופה המזרחית ועד לאגן הים התיכון והרי ההימלאיה המערביים.
היא גדלה בעיקר באזורים בעלי אקלים ממוזג, באזורים המשתייכים לאזור האירו-סיבירי, הים-תיכוני והאירנו-טורני.
בישראל, מין זה נדיר ונמצא בעיקר בקרקעות חרסיתיות עמוקות, גם אם הן חרושות, ובבתי גידול לחים יותר בהשוואה לאלה של לשון-פר סמורה.
הוא נפוץ בחבל הספר ובשדרת ההר, ובעיקר מאכלס מורדות וקרקעות עמקים במרכז החבל הים-תיכוני.
העלווה מתפתחת מתחילת נובמבר ונמשכת עד אמצע יולי.
הפריחה מתחילה בסוף פברואר ונמשכת עד תחילת יוני, ואילו פיזור הזרעים מסתיים בסוף אוגוסט.
לשון-פר מדברית (Anchusa milleri) - היא צמח עשבוני חד-שנתי נמוך, נדיר, הדומה הדומה ללשון-פר מצרית.
היא מאופיינת בכותרת שצבעה ורוד חיוור עד לבן, בצינור כותרת שארוך מהגביע פי 2 עד 1.5 ובאוגן כותרת עקום במקצת.
הכותרת, שצבעה לבן-ורוד, עקומה, כלומר צינורה כפוף במחציתו התחתונה ואונות האוגן שונות זו מזו.
קשקשי הלוע של הכותרת קרחים בקצותיהם.
הפרודות ארוכות מרוחבן, זקופות, שטחן מרושת וראשן חד.
תפוצה עולמית: תחום התפוצה הטבעי של לשון-פר מדברית, משתרע במזרח הים -התיכון : מצרים, סיני, ערב-הסעודית, ישראל ירדן סוריה ולבנון וגם בפקיסטן.
בעיקר במדבר ובערבות שיחים באזורים אירנו-טורני - סהרו-ערבי.
התפוצה בישראל: בישראל היא גדלה באזור ים המלח, בערבה, בנגב הדרומי ובסיני.
העלווה מתפתחת בתחילת נובמבר ונמשכת עד תחילת מאי.
הפריחה נמשכת מתחילת פברואר ועד סוף אפריל.
הפצת הזרעים מסתיימת באמצע יוני.
orientalis (L.) Nordh.) היא צמח עשבוני חד-שנתי, נמוך, נדיר ובסכנה הכחדה בישראל.
גובהו 15 עד 30 ס"מ, ועל כולו פזורים זיפים לבנים.
הגבעול זקוף או מתרומם, מפוצל מעט בחלק התחתון ונושא תפרחת מפוצלת בחלק העליון.
העלים תמימים סרגליים-אזמלניים, הולכים וקטנים בגודלם כלפי מעלה לאורך הגבעול.
התפרחות דמויות זנב-עקרב, ערוכות בקצות סעיפי הגבעול.
צינור הכותרת כפוף מתחת לאמצעו כמו לשון-פר מדברית, ואינו בולט מהגביע בשונה מלשון-פר מדברית; צבע הכותרת כחול אורכה קטן מס"מ אחד, האונה התחתונה לבנה הנוטה מעט כלפי מעלה.
הגביע בעל 5 אונות צרות, משתייר ומתפרה (אונות הגביע מתארכות).
אונות הגביע, נפרשות לרוחב ככוכב עם תום ההבשלה, והן חושפות 4 פרודות זעירות באורך 3 עד 4 מ"מ.
הפרודות דמויות ביצה ורחבות במקצת מאורכן וראשן מכופף למצב אופקי, פניהן מגובששות.
תפוצה עולמית: לשון-פר מזרחית נפוצה מדרום-מזרח אירופה ועד אתיופיה ומונגוליה.
היא גדלה בעיקר בבתי גידול בעלי אקלים ממוזג (אירנו-טורני).
התפוצה בישראל: בישראל לשון-פר מזרחית גדלה רק בגליל ובעמק יזרעאל.
בגליל התחתון היא נמצאת בעיקר באזורי בית קשת, אלון תבור, צומת גולני, מע'ר, בקרבת נחל צלמון, שורשים ושמורת מצוק ארבל.
בגליל העליון הוא נמצא ממש בגבולו עם הגליל התחתון בבקעת חנניה וברמה.
בעמק יזרעאל היא נותרה רק בנחל עדשים ובנחל מזרע עקב המעבר לחקלאות מודרנית הכולל חריש עמוק וריסוסים.
בית גידול: בקרקעות טרה-רוסה ובזלת הנושאות צומח עשבוני.
טרה רוסההיא סוג של קרקע חרסיתית חומה-אדומה המתהווה מבלייה של סלע גיר קשה (או דולומיט).
בישראל הוא שורד בשטחי חקלאות מסורתית, במיוחד בשדות קטנים ובמטעי זיתים.
העלווה מתפתחת בתחילת נובמבר ונמשכת עד אמצע מאי.
הפריחה נמשכת מסוף פברואר ועד אמצע מאי.
הפצת הזרעים מסתיימת באמצע יולי.
לשון-פר מצויה (שם מדעי: Anchusa hybrida, שם נרדף: Anchusa undulata) היא צמח עשבוני דו-שנתי או רב-שנתי נמוך, מסתעף מבסיסו וגובהו נע בין 20 ל-50 ס"מ.
הגביע מחולק לאונות עד לאמצען לכל היותר.
בשאר המינים עלי הגביע מפורדים עד לבסיסם או כמעט כך.
הכותרת דמוית מסמר, באורך 1.6 ס"מ, וצבעה סגול כהה או ארגמן כהה.
הגביעים משתיירים בפרי, מתפרים ומתנפחים, כאשר הפירות הקרובים לבסיס "זנב העקרב" בוגרים יותר ונראים נפוחים יותר.
בית גידול: לשון-פרי מצויה גדלה בעיקר בבתות (צמחיית בני שיח) ובמידה מצומצמת בקרב צומח עשבוני בחבל הים-תיכוני, בעיקר על קרקעות טרה-רוסה וקרקעות המתפתחות על בזלת.
תפוצה עולמית: תחום התפוצה הטבעי לשון-פר מצויה משתרעת באזור הים התיכון המרכזי והמזרחי.
היא גדלה בעיקר בבתי גידול בעלי אקלים סובטרופי (ים-תיכוני).
תפוצה בישראל: בישראל, לשון-פר מצויה נפוצה בחוף הגליל.
היא מצויה בגולן, בבקעת חולה, בגליל העליון, בעמק עכו, בשרון ובגלעד.
היא נדירה בגליל התחתון, בדרום מישור החוף, בשפלה ובהרי יהודה (נדירה בירושלים).
היא נדירה מאוד בחרמון, בבקעת כנרות, בכרמל, בשומרון ובמדבר שומרון.
פנולוגיה: שורש שיפודי רב-שנתי אוגר מזון מצוי רדום בקרקע ובראשו ניצן ההתחדשות.
לאחר הגשמים הראשונים מלבלבים עלים גדולים (שושנת עלים הנותרים צמודים לקרקע) מניצני התחדשות שבשורש השיפודי.
העלים מחוספים ומוארכים, ההולכים ונעשים צרים בבסיסם ושפתם גלונית.
עלי הגבעול קצרים בהרבה מעלי השושנת והם חובקים את הגבעול בבסיסם.
בבוא האביב מתפתח גבעול תפרחת המסתעף בראשו ונושא תפרחות המכונות "עקרביות" בהיותן דומות לעוקץ של העקרב.
החלק הצעיר של התפרחת מעוקל והחלק הבוגר ישר.
הפרחים המגיעים לשלב הפתיחה מצויים בקטע המעבר מהחלק הישר למעוקל.
במהלך הבשלת הזרעים מתנפחים הגביעים ומסייעים אחר כך להפצת הזרעים ברוח.
הפריחה נמשכת מסוף פברואר עד תחילת יוני.
לשון-פר מצרית (Anchusa aegyptiaca) היא צמח עשבוני חד-שנתי, נמוך, זוחל או מתרומם ואורכו נע בין 5 ל-35 ס"מ.
כל הצמח מכוסה בשכרות זיפניות לא נעימות למגע.
העלים מסורגים, דמויי אזמל, באורך של עד 20 ס"מ וברוחב של עד 3 ס"מ, ומכוסים ביבלות לבנות הנראות כנקודות.
הגביע מחולק כמעט עד לבסיסו, וצינור הכותרת בולט ממנו ונפתח לחמש אונות מעוגלות, שצבען נע בין צהוב בהיר לקרם ולעיתים רחוקות לבן.
אורך הגביע שווה לאורך צינור הכותרת, והוא משתייר לאחר נשירת הכותרת.
הזרעים בעלי קליפה עבה, ובבסיסם מצוי גופיף שומן (אלאיוזום), המסייע להפצתם.
בית גדול: לשון-פר מצרית גדלה בוואדיות, מישורים, מדרונות, ושטחים חקלאיים במדבר, כמו גם בבתי גידול של בתות ושיחיות באזור הספר ובחבל הים-תיכוני.
תפוצה עולמית: תחום התפוצה הטבעי של לשון-פר מצרית משתרע מהאזור המזרח-ים-תיכוני: מסיציליה בצפון הים התיכון ותוניסיה בדרומו ועד דרום איראן וחצי האי ערב.
תחום תפוצה בעיקר סהרו-ערבי עם חדירה לאזור הים-תיכוני והאירנו-טורני.
תפוצה בישראל: לשון-פר מצרית הוא אחד הצמחים המועטים הנפוצים לכל אורכה של ישראל.
העלווה מתפתחת בתחילת ינואר ונמשכת עד תחילת יוני.
הפריחה נמשכת מסוף ינואר ועד סוף מאי.
לשון-פר סמורה (Anchusa strigosa) היא צמח עשבוני דו-שנתי או רב-שנתי מכוסה בשערות זיפניות דוקרניות לעומתה השעירות עליה לשון-פר איטלקית היא רכה יותר ולא זיפנית.
הפרחים כחולים ולא בצבע סגול עמוק כמו אצל לשון-פר איטלקית.
הגביע מורכב מ-5 עלים, המופרדים כמעט עד לבסיסם או לחלוטין.
עלי הגביע מכוסים בשלוש שורות של זיפים סמירים: שתי שורות לאורך שפת העלה ושורה נוספת לאורך העורק המרכזי.
אורך הפרודות 6 עד 12 מ"מ.
לְשׁוֹן-פַּר סְמוּרָה (שם מדעי: Anchusa strigosa) הוא צמח עשבוני דו-שנתי או רב-שנתי ממשפחת הזיפניים.
בעל שושנת עלים גדולה בחורף ועמוד תפרחת זקוף (מטר אחד ויותר) באביב המאוחר ופרחים כחולים, תכולים ולבנים.
תחום תפוצתו הטבעי מהאזור המזרח-ים-תיכוני ועד איראן הגדל בעיקר בבתי גידול בעלי אקלים ממוזג.
לשון-פר סמורה גדלה בעיקר באדמות כבדות בהרים גבוהים, באזורי מסלע קירטוני, בצדי דרכים, שדות, בתה ומדבריות.
תפוצתו היא ים-תיכוני - סהרו-ערבית.
המין נפוץ בחגורת הספר, מהנגב הצפוני דרך מזרח הרי יהודה והשומרון ועד הגליל המזרחי ורמת הגולן.
הוא התפשט בצידי דרכים מערבה אל תוך החבל הים תיכוני.
באזור ירושלים, היא נפוצה בעיקר בחבל ספר המדבר במורדות מירושלים לים המלח, באזורים בהם יש רעיית יתר.
לשון-פר סמורה היא אחד הצמחים והחשובים של חגור הספר.
היא נחשבת כעמידה בפני שן הבהמה מה שמביא להגדלה חלקה באוכלוסייה הצומח ומאידך היא נחשתב לצמח צוף המושך ביותר באזור ירושלים.
הפריחה מסוף פברואר ועד תחילת יוני ועיקרה בסוף האביב.
תפרחתו מתנשאת לגובה מטר ואף יותר.
כל הצמח מכוסה בשערות זיפניות דוקרניות ומכאן שם המין.
בחורף צומחת שושנת עלים גדולה, ורק באביב המאוחר עולים מבסיס הצמח מספר עמודי תפרחת גבוהים.
התפרחות גדולות, מסועפות, מלוות עלים או חפים.
הכותרת דמוית מסמר ובעלת 5 עלי כותרת המאוחים לצינור ארוך וישר ואגן אופקי שאונותיו שוות פחות או יותר זו לזו.
אורך הכותרת גדול מסנטימטר אחד.
לוע צינור הכותרת סגור על ידי 5 קשקשים קהים, שעירים או מצויצים.
תפקידם הוא למנוע מחרקים לא רצויים להיכנס אל לוע הכותרת וגם למנוע מחרקים קטנים שכן הצליחו להיכנס לצאת החוצה.
על ידי המאבק שלהם עם הפרח גדל הסיכוי להאבקה כשיצאו.
תפקיד נוסף הוא מניעת התאדות הצוף המופרש בבסיס צינור הכותרת.
המבקרים העיקריים בפרחים הם דבורים יחידאיות ארוכות-לשון מהסוגים מדרונית (Anthophora) ומחושית (Eucera), וכן דבורי דבש.
השחלה עילית, בת 4 עלי שחלה.
עמוד השחלה ארוך יוצא מבין 4 מגורות השחלה.
הפרודות נמצאות בתוך גביע שאינו מתפשק עם ההבשלה.
הפרודות אינן חלקות והן חלולות בחלקן התחתון.
ניתן להשתמש בצמח לרפואה בעזרת העלים והשורש.
ניתן לרפא פצעים בעור על ידי הנחת עלים כתושים על הפצע.
כמו כן ניתן לרקוח משחה מהעלים הכתושים ובתוספת שמן זית לרפא כוויות.
חליטת העלים ושתיית החליטה, משמשת נגד תולעים ושטפי דם.
לשון היא בשר הנחשב כחלק פנים על אף שמדובר בשריר.
בשר הלשון מבושל בישול ארוך.
על פי רוב, נעשה שימוש בלשון פר, עגל, כבש וחזיר.
בתרבויות מסוימות נחשבת הלשון למאכל תאווה.
בבריטניה נהוג לאכול את הלשון קרה ומתובלת בפלפל אנגלי בסלט או בכריך.
בצרפת מעדיפים לאכול את הלשון חמה.
בצפון אמריקה ממעטים לאכול את הלשון, הגם שהיא החלק היחיד של ראש הבהמה אשר בכלל נמכר בשווקים.
ישנם דגים כמו בקלה אשר הלשון שלהם נחשבת למאכל מיוחד.
בישול הלשון הוא תהליך רב שלבי.
השלב הראשון הוא בישול ארוך במים עם תבלינים עד להתרככות הבשר.
השלב השני הוא צינון הלשון, קילוף הקרום העוטף את הלשון וחיתוך הלשון לפרוסות.
בשלב השלישי מבושלות פרוסות הלשון בישול נוסף ברוטב המעניק למאכל את טעמו, שכן לבשר הלשון טעם חלש מאוד.
התבשיל המוכן נאכל חם או קר.
דרך נוספת להכנת לשון למאכל היא כבישה.
לשון כבושה מיוצרת גם באופן תעשייתי וניתנת לרכישה במעדניות בשר.
לשון בקר שוקלת בממוצע כ-1,400 גרם, ומשקלה יכול להגיע עד 2 ק"ג.
לשון עגל שוקלת בין 700-350 גרם, ולשונות כבש וחזיר בתחום 225-90 גרם.
הלשון אינה מכילה עצמות, ותכולת החלבון שלה גבוהה, בעוד כמות השומן נמוכה יחסית לחלקי בשר אחרים.
הלשון עשירה בוויטמין B3, ברזל וויטמין B12.
ברומא העתיקה נחשבה הלשון של ציפור שיר למאכל תאווה.
המדרש מתייחס אל הלשון כמאכל תאווה ומציין את הלשון כמאכל שאברהם הגיש למלאכים.
החת"ם סופר נהג לאכול לשון בהמה עם תמכא בשביעי של פסח והועלתה ההשערה שהדבר נעשה זכר למאכל שאברהם הגיש למלאכים.
עמותת לשובע היא ארגון סיוע הומניטרי ישראלי, שהוקם בשנת 1986 על ידי עורכי-הדין שרונה וגיל-עד חריש.
העמותה מפעילה מגוון שירותי סיוע לנזקקים, כגון בתי-תמחוי, גגונים לדרי-רחוב, מעונים לפעוטות, מרכז לחלוקת בגדים יד שנייה, ורשת של בתי-נוער "קדימה" הפרוסה ברחבי ישראל.
בתי תמחוי – מסעדות "לשובע"
העמותה מפעילה שלוש מסעדות בתל אביב, עכו וכרמיאל המספקות לכל נזקק, ללא תשלום וללא צורך באישורים ארוחה מוסדית.
מדי יום סועדים ברשת מסעדות זו כ-2,300 נזקקים.
רוב המזון מתקבל בתרומה של יצרנים, סוחרים, מוסדות, מסעדות ואולמות אירועים.
גגונים לדרי רחוב – "גגונים"
העמותה מפעילה שלושה גגונים לדרי-רחוב בתל אביב ומספר מסגרות נוספות להמשך טיפולם.
בגגון מקבל כל דר-רחוב, ללא דרישות מקדימות וללא תשלום, מגוון שירותים, ביניהם: מיטה נקיה, בגדים, מקלחת חמה, ארוחות סדירות, טיפול רפואי וכן טיפול שיקומי על ידי עובד סוציאלי מטעם עיריית תל אביב-יפו.
עם תום הטיפול מופנה דר הרחוב למסגרות אחרות, כגון: דיור מוגן, בתי חולים פסיכיאטרים, בתי אבות, מוסדות גמילה, ולעיתים אף חוזר לחיק משפחתו.
הגגונים השונים פועלים בשיתוף פעולה עם אגף הרווחה בעיריית תל אביב, היחידה לדרי רחוב, ותחת פיקוחו.
עמותת לשובע הייתה החלוצה בתחום הסיוע לדרי רחוב, והגגון שהקימה היה מקלט דרי הרחוב הראשון מסוגו בישראל.
העמותה מפעילה 21 בתי-נוער ברחבי ישראל, בתל אביב (5 בתי נוער: שכונת שפירא, יפו, כפר שלם, אזור ובית נוער מיוחד לילדי עובדים זרים), רמלה, רחובות, קרית-גת, בית שאן, כפר סבא, יבנה, קריית שמונה, אור יהודה, פתח תקווה, פרדס כץ, חדרה, בת-ים, ערד ואופקים.
בבתי הנוער משתתפים כ-1,100 ילדים ובני נוער, מדי שנה, אשר הופנו לעמותה על ידי אגפי הרווחה ברשות המקומית.
במסגרת בתי הנוער מקבלים כלל הילדים סיוע צמוד בלימודים, חוגי העשרה, חינוך ערכי, ארוחת צהריים וארוחת ערב.
צוות המדריכים בבתי הנוער כולל כ-100 בנות שירות לאומי וכן בני-נוער מתנדבים במסגרת שנת שירות לפני הגיוס לצה"ל.
רשת בתי הנוער נוסדה בתחילת שנות ה-2000.
מעונות לשובע לגיל הרך, גן 'סלמה' וגן 'נווה שאנן' הוקמו (בשנת 2017 ו-2019 בהתאמה), עבור תינוקות ופעוטות להורים מבקשי מקלט מאריתריאה המתגוררים בדרום תל אביב.
במעונות מתחנכים יום יום כ-290 תינוקות ופעוטות.
המעונות הוקמו בהתאם להחלטת ממשלה משנת 2015 להפעיל מסגרות מפוקחות, תקניות ובטוחות כחלופה למסגרות פיראטיות (הידועות גם כ- 'בייביסיטרים' ו'מחסני ילדים') שפועלות בדרום תל אביב ונמצאו כמסוכנות לילדים.
מעונות לשובע לגיל הרך נתמכים על ידי מדינת ישראל ועיריית תל אביב ומטרתם, לספק לתינוקות ופעוטות של הורים מבקשי המקלט מאפריקה, מעון תיקני מרווח ומואר ,המבטיח סביבה בטוחה, בריאה ומטפחת באווירה חמה ומכבדת
איסוף מזון – "אסיף העיר"
העמותה מפעילה ניידת איסוף מזון, אשר מטרתה לאסוף את עודפי המזון מיצרנים, בסיסי צה"ל, חברות הסעדה (קייטרינג) ואולמות אירועים, ולהביאם במהירות, ובהקפדה על כל תנאי ההיגיינה והתברואה, לחדר הקירור של העמותה, על מנת שיוגשו למחרת לנזקקים הסועדים במסעדת "לשובע".
העמותה מחלקת כרטיס מגנטי לנזקקים שמצוקתם הקשה נבדקה ואושרה.
הכרטיס מאפשר לקבל בסופרמרקט מוצרי מזון בשווי 250 ₪ לחודש.
לאורך שנות פעילותה, זכתה העמותה לאותות ופרסי הוקרה רבים אשר הוענקו לה ולמייסדיה, ביניהן אות הנשיא למתנדב (1995), ואות אומ"ץ (2007).
מקימי העמותה, גיל-עד ושרונה חריש, הדליקו משואה ביום העצמאות ה-53 למדינת ישראל.
בספר "100 אנשי מופת וגבורה", אשר פורסם בשנת 2007, מנה מחבר הספר, מיכאל בר-זוהר, את גיל-עד חריש כאחד ממאה אנשי מופת בחברה הישראלית.
לרקוד עם לוחמים הוא סרט קומדיה/פרודיה אמריקאי משנת 1993 בבימויו של ג'ים אברהמס.
זהו סרט ההמשך לסרט "לרקוד עם טייסים" משנת 1991 והוא מכיל פרודיות על סרטי הפעולה ההוליוודים הפופולריים של שנות ה-80 וה-90.
הסרט, אשר הופק בתקציב של 25 מיליון דולרים, זכה להצלחה מסחרית וגרף מעל ל-133 מיליון דולרים בקופות ברחבי העולם.
עלילת הסרט מתמקדת בטופר הארלי (מגולם על ידי צ'ארלי שין), חייל עילית לשעבר, אשר בחר לפרוש מהצבא וחי כעת במנזר בודהיסטי נידח בתאילנד.
עם זאת, לאחר שבני ערובה אמריקאים נלקחים בשבי בעיראק, ולאחר שמספר צוותי חילוץ לא מצליחים לחלץ אותם, הממשל האמריקני בראשות הנשיא תומאס "טאג" בנסון (מגולם על ידי לויד ברידג'ס) מגייס את טופר להוביל את משימת החילוץ הבאה לשחרור השבויים.
בעל כורחו, הוא מסכים ובעקבות כך יוצא בהמשך למבצע המסוכן ביחד עם יחידת חיילי עילית.
הסרט מכיל בעיקר פרודיות לסרטי אקשן שונים, בהם: "רמבו 2", "רמבו 3", "אפוקליפסה עכשיו", "הטורף" ו"קומנדו".
צ'ארלי שין בתפקיד טופר הארלי
לויד ברידג'ס בתפקיד הנשיא תומאס "טאג" בנסון
ולריה גולינו בתפקיד רמדה רודהם היימן
ריצ'רד קרנה בתפקיד קולונל דנטון וולטרס
ברנדה באקי בתפקיד סוכנת ה-CIA מישל רודהם האדלסטון
מיגל פרר בתפקיד המפקד ארוויד הארבינגר
רואן אטקינסון בתפקיד הסוכן הבריטי דקסטר היימן
ג'רי הלבה בתפקיד סדאם חוסיין
לרקוד עם טייסים הוא סרט קומדיה/פרודיה אמריקאי משנת 1991 בבימויו של ג'ים אברהמס.
הסרט, אשר הופק בתקציב של 26 מיליון דולרים, זכה להצלחה מסחרית וגרף מעל ל-180 מיליון דולרים בקופות ברחבי העולם.
העלילה מתמקדת בטייס הקרב האמריקני סגן שון "טופר" הארלי (מגולם על ידי צ'ארלי שין) אשר מתבקש לחזור לשירות פעיל בצי האמריקני לצורך ביצוע משימה סודית במיוחד במהלך מלחמת המפרץ הראשונה.
הארלי מצטרף בהמשך לצוות הכולל טייסי עילית שונים אשר מתכוננים ל"מבצע סמור מנומנם" להשמדת הכורים הגרעיניים של סדאם חוסיין.
הארלי מסתכסך במהרה עם הטייס היהיר קנת גרגורי (קרי אלווס), לאחר ששניהם מפתחים קשר רומנטי עם הפסיכיאטרית של הטייסת רמאדה תומפסון (ואלריה גולינו).
הסרט מכיל בעיקר פארודיות לסרטים ההוליוודיים "אהבה בשחקים", "רוקד עם זאבים" ו"תשעה וחצי שבועות של שכרון חושים".
צ'ארלי שין בתפקיד סגן שון "טופר" הארלי
קרי אלווס בתפקיד סגן קנט גרגורי
ואלריה גולינו בתפקיד רמדה תומפסון
לויד ברידג'ס בתפקיד האדמירל תומאס "טאג" בנסון
ג'ון קראייר בתפקיד ג'ים פפנבאך
קווין דאן בתפקיד סגן ג'יימס בלוק
הצלחת הסרט הובילה להפקת סרט ההמשך "לרקוד עם לוחמים" שיצא לאקרנים ב-1993.
לְשַׁד הוא נוזל המובל בתאי עצה (טרכאידים או חוליות טרכאה) או שיפה של צמח.
אין לבלבל בין לשד ללטקס, שרף או הנוזלים שבחלולית.
לשד עצה מכיל בעיקר מים בהם מומסים הורמונים, מינרלים וחומרים מזינים נוספים.
הנוזל בעצה מובל מהשורש אל העלים.
בעבר הייתה מחלוקת מהו מנגנון ההובלה; רוב החוקרים מסכימים כי תאוריית הקוהזיה-מתח מסבירה בצורה הטובה ביותר את ההובלה, יחד עם דיות.
לשד השיפה מכיל בעיקר מים בהם מומסים סוכרים (פחמימות), הורמונים ומינרלים.
הוא זורם ממקום ייצור או אחסון הפחמימות אל המקום בו נעשה בהן שימוש.
מנגנון הזרימה מוסבר על ידי היפותזת הזרימה בלחץ.
סירופ מייפל מיוצר מלשד השיפה של אדר הסוכר.
ברוסיה, אוקראינה, לטביה, אסטוניה ופינלנד נאסף לשד עץ השדר, לייצור משקה שדר טרי או מותסס המכיל קסיליטול.
לשבור את הקרח (מוכר גם כפרוזן; באנגלית: Frozen; בתרגום חופשי: "קפוא" או "קפואה") הוא סרט פנטזיה מוזיקלי-קומי אמריקאי בהנפשה ממוחשבת של אולפני ההנפשה של וולט דיסני שיצא בנובמבר 2013. הסרט בוים על ידי ג'ניפר לי וכריס באק, נכתב על ידי ג'ניפר לי והופק על ידי פיטר דל וצ'ו.
קריסטן בל ואידינה מנזל מדבבות את הנסיכות אנה ואלזה, בהתאמה.
ג'ונתן גרוף מדבב את מוכר הקרח, קריסטוף, סנטינו פונטאנה מדבב את הנסיך הנס, ג'וש גד מדבב את איש השלג אולף, ואלן טודיק מדבב את הדוכס מרוכלסטון.
כל השחקנים האלו בסרט משחקים בדיבוב השפה האנגלית.
הסרט זכה להצלחה מסחרית עצומה עם הכנסות של מעל 1.2 מיליארד דולר והוא דורג כסרט המרוויח ביותר ב-2013. נכון לאפריל 2025 הסרט נמצא במקום ה-23 ברשימת הסרטים המכניסים ביותר בכל הזמנים.
בנוסף, הסרט היה מדורג במקום הראשון ברשימת סרטי האנימציה הרווחיים ביותר בכל הזמנים עד שהסרט "מלך האריות" תפס את מקומו בשנת 2019. הסרט גרף שבחי ביקורת רבים, היה מועמד ל-138 פרסים וזכה ב-54 מהם (ביניהם גם שני פרסי אוסקר, לשיר הטוב ביותר ולסרט המונפש הטוב ביותר).
עלילת הסרט עוקבת אחר שתי אחיות נסיכות בממלכה ארנדל: אלזה, האחות הבכורה, שנולדה עם כוחות קסם המאפשרים לה ליצור קרח ושלג ולשלוט בהם (תחילה רק באופן חלקי); ואנה, האחות הצעירה, האמיצה והאופטימית מבין השתיים.
הסרט נפתח בפרולוג המציג את הילדות של אנה ואלזה המשחקות בשלג שאלזה יצרה לבקשתה של אנה בתוך הטירה.
השתיים בונות איש שלג, ואלזה מתארת אותו כחובב חיבוקים ושתיהן קוראות לו אולף.
במהלך המשחק, אלזה פוגעת בטעות בראשה של אנה עם כוחותיה, ואנה מאבדת את הכרתה.
אלזה קוראת בבכי ופאניקה להוריהן, שמגיעים בריצה ולוקחים את הבנות ליער, שם פאבי, זקן הטרולים, מרפא את אנה ומוחק מראשה את כל הזיכרון של הקסם של אלזה.
פאבי מספר לאלזה שכוחותיה יתעצמו עם השנים כשתגדל, ומזהיר אותה שאם לא תלמד לשלוט בכוחותיה הפחד יהפוך לאויב.
ילד יתום בשם קריסטוף מציץ מהצד במתרחש, ואחת מהטרולים מאמצת אותו ואת אייל הצפון שלו, סוון.
ההורים מחליטים להסתיר את אלזה בחדרה עד שתלמד לשלוט בכוחותיה.
הם מפרידים בין הבנות בחדריהן וסוגרים את כל שערי הטירה.
המלך מביא לאלזה כפפות לעזר ומחנך אותה לחסום את כוחותיה.
במהלך השנים אנה מנסה לשווא לתקשר עם אלזה בדרך של לדפוק על דלת חדרה כדי לקרוא לה ולגרום לה לצאת ולשחק אתה.
אבל, אלזה ממשיכה להסתגר בחדרה, ועם השנים כשגדלה, כוחותיה אכן מתעצמים.
כעבור עשר שנים, המלך והמלכה יוצאים להפלגה וספינתם טובעת והם אינם שבים חזרה לארמון.
האחיות נשארות יתומות, בודדות ועצובות בטירה.
כעבור שלוש שנים נוספות, אלזה מגיעה בשעה טובה ומוצלחת לגיל ההכתרה.
לכבוד יום ההכתרה, שערי הטירה נפתחים מחדש לתושבי ארנדל ולאורחים שמגיעים למסיבת ההכתרה.
בין האורחים, נמצא הדוכס מרוכלטון, נוכל המעוניין לנצל את משאבי הממלכה.
אלזה מתכוננת לטקס וחוששת שכוחותיה ייחשפו.
אנה פוגשת בנסיך הנס מאיי הדרום ומתאהבת בו.
טקס ההכתרה עובר בהצלחה, אלזה חשה הקלה, ובמסיבה שאחריו יוזמת שיחה עם אנה הנרגשת ומנסה לחדש עימה את הקשר.
השתיים מצהירות על הנאתן מהיום המיוחד, אך כשאנה מבקשת שכל יום ייראה ככה, אלזה מבהירה לה שזה בלתי אפשרי.
אנה אוחזת בזרועה של אלזה, וזו נרתעת מהמגע ומפנה לה גב.
אנה הפגועה מתרחקת ממנה ונתקלת בהנס.
למרבה הצער, הקשר בין האחיות התרופף עם השנים.
אנה והנס יוצאים לטייל בממלכה, משוחחים, מצהירים על אהבתם, מתארסים וחוזרים לאולם כדי לבקש את ברכתה של אלזה לנישואיהם.
אלזה מתנגדת בטענה שאנה לא מכירה את הנס והיא מסרבת לתת את ברכתה.
אנה אומרת שאלזה יודעת רק להרחיק אנשים ולא יודעת מהי באמת אהבת אמת.
אלזה הפגועה מתרחקת ומצווה לסגור את השערי הטירה.
אנה אוחזת בכף ידה של אלזה, וזו נרתעת שוב מהמגע, ואנה נשארת אוחזת בכפפה והיא מחליקה מהיד של אלזה והיא מנסה לקחת לה את הכפפה בחזרה אך אינה מצליחה.
אנה מתעמתת עם אלזה ודורשת הסבר ליחסה כלפיה.
אלזה הנסערת מרוב כעס, לחץ ופחד יוצרת סביבה זקיפי קרח דוקרניים מול כל הנוכחים ההמומים.
אלזה בורחת מארנדל בריצה להרי הצפון, ובדרכה מקפיאה את הפיורד, ולאחר שהופך לקרח מזג האוויר הקייצי הופך לחורפי.
הדוכס מאשים את אלזה בכישוף מכוון.
אנה מסבירה שמדובר בתאונה מתוך פחד ולחץ, ונוטלת אחריות עליה.
אנה ממנה את הנס להיות אחראי לשמור על ארנדל ויוצאת למסע כדי להחזיר את אלזה הביתה.
במהלך המסע הסוס נבהל, מפיל את אנה מעליו ודוהר לארנדל והיא נשארת לבדה בהרים המושלגים.
הדוכס מאשים את אנה ואלזה בשיתוף פעולה במטרה לפגוע בארנדל.
הנס נוזף בו ואוסף מתנדבים לחיפוש אחר אנה.
הדוכס מנדב את שני שומרי הראש שלו ומורה להם להרוג את אלזה אם ייתקלו בה.
אלזה מטפסת להר הצפון, שם, כאשר היא לבדה ולאחר שסודה נחשף, היא מצהירה על עצמה חופשייה מהפחד ששלט בה ומהכללים שחונכה ליישם.
היא בונה שוב את איש השלג אולף, ובונה לעצמה ארמון מקרח.
אולף קם לחיים ללא ידיעתה של אלזה והולך לטייל בהרים.
אנה נכנסת לחנות דרכים כדי לרכוש בגדי חורף, קריסטוף נכנס אחריה ומספר שהסערה מגיעה מהר הצפון.
אנה מבינה שאלזה נמצאת שם, מבקשת מקריסטוף שייקח אותה לאחותה ומבטיחה לו שתגרום לה לשים סוף לסערה הזו.
קריסטוף וסוון מצטרפים לאנה למסע להר הצפון ופוגשים בדרך את אולף שהפך להיות איש שלג חי ומדבר, שמציג את עצמו בשמו ומציין את חיבתו לחיבוקים ולקיץ.
אנה נזכרת בו, מבינה שאלזה יצרה אותו, ומבקשת עזרה ממנו בלהוביל אותם אליה.
אנה נכנסת לארמון הקרח שיצרה אחותה, אלזה שמחה לראות אותה מצד אחד ומצד שני כאשר אנה מתקרבת אליה, אלזה נלחצת ודורשת מאנה המופתעת לעזוב.
אנה מתחננת שאלזה תחזור איתה יחד הביתה, אך אלזה מסבירה שכדי להשתמש בקסם בלי לסכן אנשים, עליה יותר נכון לגור לבדה בארמון הקרח.
אנה מגלה לה שארנדל מכוסה בשלג.
אלזה ההמומה מאבדת שליטה על כוחותיה, ובטעות פוגעת ומקפיאה את ליבה של אנה.
אנה ממשיכה לסרב לעזוב את הארמון ללא אחותה, ולכן אלזה יוצרת איש שלג ענק בשם מרשמלו שמגרש את אנה וקריסטוף מההר וארמון הקרח.
שיערה של אנה מתחיל להלבין מכיוון שנכנס קרח לגופה.
קריסטוף נזכר שראה את פאבי מטפל באנה בילדותה כשנפגעה, ולוקח אותה אל הטרולים שמכנה אותם "המשפחה שלו".
אלזה מנסה להדחיק את רגשותיה ולהשתלט על כוחותיה, ללא הצלחה.
הנס והמתנדבים מגיעים להר הצפון.
הנס וחייליה של אלזה נאבקים באיש השלג הענק, בעוד שומרי הראש של הדוכס חומקים לתוך הארמון ומכתרים את אלזה.
אלזה מצמידה אחד מהם לקיר בעזרת נטיפי קרח, ודוחפת את השני באמצעות קיר קרח.
הנס והחיילים נכנסים לארמון, ורואים את אלזה דוחפת את השומר אל המרפסת שמעל לצוק.
הנס קורא לאלזה לא להתנהג כמו המפלצת שממנה האנשים מפחדים, ואלזה עוצרת.
הנס רואה שהשומר שצמוד לקיר מכוון קשת אל אלזה.
הנס מסיט את הקשת אל התקרה, והחץ מפיל נברשת קרח מעל ראשה של אלזה.
אלזה רצה, מחליקה על רצפת הקרח ומאבדת הכרה.
היא מתעוררת בתא כלא, ורואה מהחלון את ארנדל מכוסה בשלג.
הנס נכנס לתא ומתחנן שתפסיק את החורף, אך אלזה לא יודעת איך להפשיר את השלג.
אנה, שנחלשת בינתיים, מגיעה עם קריסטוף, סוון ואולף אל הטרולים.
הטרולים שחושבים שקריסטוף הביא את ארוסתו חוגגים.
עד שפאבי מסביר לאנה שאחותה הכניסה קרח ללבה, ושרק מעשה של אהבת אמת יפשיר לב קפוא.
קריסטוף מחזיר את אנה עד שערי הטירה, משאיר אותה בידי המשרתים ועוזב עם סוון.
אנה מבקשת מהנס שינשק אותה ובכך יפשיר את לבה, אך הוא מגלה לה שהוא לא באמת אוהב אותה, ושתכנן לביים תאונה לאלזה ולשלוט בממלכה לצד אנה, אך עכשיו כשאנה גוססת, הוא יהרוג את אלזה שהקפיאה את הממלכה, ויהפוך למלך בעצמו.
הנס מכבה את האש באח, נועל את הדלת, ומספר לנכבדי הממלכה שאנה נישאה לו ומתה בזרועותיו באשמת אלזה.
הנס גוזר עונש מוות על אלזה, הולך לתא שלה כדי לבצע אותו, ומגלה שהיא נמלטה.
קריסטוף מבחין מההרים בסופה מעל הממלכה ומחליט לחזור לטירה כדי לבדוק מה שלום אנה.
אולף מגיע לטירה באיחור ומוצא את אנה קופאת בחדר ומיואשת מאהבה.
אולף מדליק את האש, מתחיל להנמס ואומר לאנה ש"יש אנשים ששווה להנמס בשבילם".
אולף גורם לאנה להבין שקריסטוף אוהב אותה באמת ואנה מתעודדת.
אולף רואה את קריסטוף חוזר מרחוק, ועוזר לאנה לצאת אליו כדי לקבל ממנו את נשיקת אהבת האמת שתפשיר את לבה.
הנס מוצא את אלזה בדרכה לברוח שוב מארנדל, ומספר לה שהיא הקפיאה את לבה של אנה והרגה אותה.
אלזה המזועזעת מתמוטטת והסערה פוסקת.
אנה מבחינה בהנס שולף את חרבו, ובמקום להמשיך להתקדם לכיוון קריסטוף, היא רצה ונעמדת בין אלזה להנס.
אנה הופכת לקרח, החרב קופאת ונשברת, ונוצר הדף שמעיף את הנס.
אלזה זועקת, מחבקת את אנה ומתייפחת.
לפתע לבה של אנה מפשיר, ומיד כל גופה שב לחיים.
אולף מבין שאנה הצילה את עצמה בכך שהקריבה את חייה מתוך אהבת אמת לאחותה, ומצטט את פאבי: "מעשה של אהבת אמת יפשיר לב קפוא".
אלזה מסיקה שרגש האהבה מפשיר קרח, ומצליחה להפשיר את הממלכה ולהחזיר את הקיץ.
והיא יוצרת ענן שלג קטן מעל אולף לפני שיימס.
אלזה מגרשת מארנדל את הנס והדוכס, ומעניקה לקריסטוף תואר מלכותי ומזחלת חדשה.
תושבי ארנדל מתכנסים בחצר הטירה ומריעים לאלזה המלכה ולכוחות הקסם שלה, בהם היא שולטת כעת כאשר היא כבר לא מפוחדת.
אלזה מבטיחה לאנה שהשערים לא ייסגרו שוב לעולם ויוצרת זירת החלקה על הקרח בשטח הטירה.
האנימטורים של דיסני נתקלו בקשיים בסיפור מלכת השלג מכיוון שלא יכלו למצוא דרך לסגל ולייחס את דמותה של מלכת השלג לקהל מודרני.
ב-1940 מחלקת ההנפשה של דיסני בחנה אפשרויות קולנועיות בנושא מלכת השלג אך דמותה של מלכת השלג עדיין הייתה בעייתית מדי.
בין היתר, הבעייתיות עם דמותה של מלכת השלג, הובילה לביטול הפרויקט המשותף של דיסני וגולדווין.
גולדווין לא ויתר על הפרויקט והפיק סרט לייב אקשן בשם "הנס כריסטיאן אנדרסן" שייצא ב-1952, הסרט צלח ואף קיבל שמונה מועמדויות לפרסי אוסקר.
בינתיים דיסני החליט לוותר על פרויקט הסרט של מלכת השלג.
מאוחר יותר קיבל הסרט תמיכה להחייאה מחדש על ידי מייקל אייזנר, מנכ"ל ויור חברת וולט דיסני דאז, אייזנר הציע להחיות את הפרויקט בשיתוף עם ג'ון לאסיטר ואולפני פיקסאר.
בספטמבר 2008 הגיע ניסיון נוסף להפקת הסרט כאשר הפעם כריס באק עמד בראשו, בזמן זה התברר כי ג'ון לאסיטר היה מעוניין בעיבוד למלכת השלג זמן רב.
הפיתוח החל כשהסרט נקרא "אנה ומלכת השלג" ותוכנן להיות בהנפשה קלאסית.
בתחילת 2010 היו חששות לגבי המשך פיתוח הפרויקט כאשר סטודיו ההנפשה לא הצליח למצוא דרך לשלב באופן מעשי את סיפור מלכת השלג בסרט.
ב-22 בדצמבר 2011 בעקבות הצלחת הסרט פלונטר הודיעו דיסני על יציאת סרט בשם "Frozen" שיהווה עיבוד חופשי לאגדה מלכת השלג ויופץ ב-27 בנובמבר 2013, חודש לאחר מכן אושר כי הסרט יופק בהנפשה ממוחשבת ולא בהנפשה קלאסית כמו שתוכנן בעבר.
ב-2 במרץ 2012 הוכרז כי כריס באק יביים את הסרט בעוד ג'ון לאסיטר ופיטר דל וצ'ו יפיקו אותו.
לאחר ההכרזה על הפיתוח המחודש אחד מהאתגרים הגדולים של כריס באק ופיטר דל וצ'ו היה דמותה של מלכת השלג שהופיעה אז כאנטגוניסטית.
במהלך כל עשרה שבועות הוקרנו העבודות הגמורות שבסרט על מנת שהתסריטאים והמפיקים יוכלו לתת הערות.
מייקל גיאמו, במאי הארט של הסרט, אמר כי הוא חשב ש"הסרט ישנה את כללי המשחק" וגם כי "אני זוכר את ג'ון [לאסיטר] אומר שהגרסה האחרונה של סיפור מלכת השלג שהביאו כריס באק והצוות הייתה כיפית וקלילה אך הדמויות לא הדהדו ולכן ג'ון הרגיש שהקהל לא באמת יהיה מסוגל להתחבר איתם".
צוות ההפקה החל לטפל בבעיות שהבהיר ג'ון לאסיטר ושינה את הסיפור עד שהדמויות היו רלוונטיות, בשלב זה הופיע פריצת דרך כאשר במהלך שכתוב התסריט אנה הפכה לאחותה הצעירה של אלזה וכך החלה דינמיקה בין הדמויות.
במרץ 2012 ג'ניפר לי, אחת מהתסריטאים של ראלף ההורס, הובאה על ידי מפיק הסרט פיטר דל וצ'ו לכתוב את התסריט לסרט זה.
לדברי לי אחד ממושגי היסוד שכבר היו מונחים בזמן עבודתו של כריס באק ופיטר דל וצ'ו היה לדבריה "לב קפוא...
מעשה של אהבה אמיתית יכול להפשיר לב קפוא", לי גם ציינה שעוד לפני הגעתה לתפקיד כתיבת התסריט הסוף, שבו אנה מצילה את אלזה ומעורב בקשר רגשי בין אחים, היה ידוע רק שלא ידעו איך או למה היא תציל את אלזה.
לי חשפה גם כי העלילה המקורית הייתה שונה מאוד מהגרסה הסופית, לדוגמה: במערכה הראשונה אלזה היא מלכת השלג המרושעת והיא פוגעת באנה במכוון עם כוחותיה, ובמהלך המערכה השנייה אנה מנסה למצוא את הנס ולנשקו אך אלזה מנסה לעצור אותה.
נוסף לאלו לי ציינה כי לפני הגעתה התסריט לקח את התסריט לכיוון אקשן-הרפתקאות וכי היא לקחה אותה לכיוון קומי-מוזיקלי.
פריצת דרך משמעותית בתסריט הייתה בהוספת השיר "Let It Go" על ידי כותבי המוזיקה ובכך אילצו להפוך את דמותה של אלזה ליותר מורכבת ופגיעה מאשר מרושעת.
בדיילי טלגרף צוין כי הכותבים ראו את דמותה של אלזה כ"ילדה מבוהלת הנאבקת לשלוט ולהשלים עם המתנה שקיבלה".
פריצת דרך משמעותית נוספת בתסריט הייתה הפיכתו של הנס לאנטגוניסט הראשי בסרט ובמיוחד בכך שמגלים זאת רק בסופו.
פיטר דל וצ'ו אמר על המהלך כי
לי אמרה כי ההשראה למערכת היחסים של אנה ואלזה כאחיות הגיעה ממערכת היחסים שלה עם אחותה הגדולה, לי גם הוסיפה כי דמותה של אלזה קיבלה השראה מאחותה הגדולה בעוד דמותה של אנה מעצמה.
עבודת הבימוי נחלקה לשניים כאשר לי הייתה אחראית על הסיפור בעוד באק היה אחראי על ההנפשה.
ב-5 במרץ 2012 לוהקה קריסטן בל לדיבוב את דמותה של אנה, ג'ניפר לי אמרה שליהוקה של בל נעשה בשל קולה לאחר שהמפיקים שמעו את ביצועה ל-"Part of Your World" מתוך הסרט "בת הים הקטנה".
בל ביצעה את חלק מהקלטות הדיבוב לאחר שנכנסה להריון ולכן כמה סצנות הוקלטו מחדש לאחר סיום הריונה מכיוון שקולה היה עמוק מדי.
בל התלהבה מליהוקה לדיבוב דמותה של אנה מכיוון ש"חלמתי להיות בסרט של דיסני מאז שאני בת 4" ואמרה כי
אידינה מנזל, שחקנית וותיקה בברודוויי, לוהקה לדיבוב דמותה של אלזה; מנזל נבחנה קודם לכן לדיבוב דמותה של רפונזל בסרט "פלונטר" אך לא התקבלה.
למרות שמנזל לא התקבלה לדיבוב ב"פלונטר" התרשם ממנה ג'יימי ספרר רוברטס, מלהק הדיבוב של "פלונטר", והציע את קולה לדיבוב ב"לשבור את הקרח".
בין דצמבר 2012 ליוני 2013 לוהק ג'ונתן גרוף לדיבוב קריסטוף, אלן טודייק לדיבוב הדוכס מוסלטון, סנטינו פונטאנה לדיבוב הנסיך הנס וג'וש גד לדיבוב אולף.
בדומה ל"פלונטר" הסרט הופק בסגנון אמנתי ייחודי על ידי מיזוג הנפשה ממוחשבת (CGI) והנפשה קלאסית יחד.
על מנת לפתח את צד ההנפשה הקלאסית בצורה הטובה ביותר הזמין באק את גיומו לנהל את הצד האומנותי של הסרט.
הסרט הפך לתופעה תרבותית עולמית, כאשר השיר "Let It Go" הפך ללהיט בינלאומי וזכה לגרסאות כיסוי רבות בשפות שונות.
דמותו של אולף הפכה לפופולרית במיוחד בקרב ילדים, והסרט תרם לעיצוב מחדש של דמויות נסיכות דיסני כגיבורות עצמאיות שאינן תלויות בדמות גברית להצלה.
כמו רוב סרטיהם של דיסני גם לשבור את הקרח עבר לוקליזציה והוא דובב או תורגם ל-41 שפות שונות.
אחד מהאתגרים הגדולים שהיו בלוקליזציה היה למצוא לכל דיבוב זמרת שתתאים לשירה בקול כמו של אידינה מנזל וקריסטן בל.
ריק דמפסי, מנהל בכיר ביחידת הלוקליזציה, כינה את תהליך תרגום מאתגר והסביר כי רוברט לופז הסביר כי נאמר לו על ידי דיסני להסיר מכל השירים משחקי מילים מורכבים על מנת שעבודת התרגום תהיה קלה ובכך גם השירים יתאימו לכמה שיותר שפות.
הקרנת הבכורה של הסרט התקיימה בתיאטרון אל קפיטן, הוליווד, קליפורניה ב-19 בנובמבר 2013. הסרט הופץ ב-27 בנובמבר 2013 כשלפניו מוקרן סרט האנימציה הקצר של מיקי מאוס "השג לך סוס!".
הטיזר טריילר של הסרט יצא ב-18 ביוני 2013, והטריילר הרשמי של הסרט ב-26 בספטמבר 2013.
ב-31 בינואר 2014 הפיצו דיסני גרסת שירה בציבור של הסרט ל-2,057 בתי קולנוע בארצות הברית, גרסה זו כללה את מילות השירים על המסך בגרסת קריוקי והזמינה את הצופים לשיר יחד עם הסרט.
הסרט היה להצלחה קופתית עצומה.
בסוף השבוע הראשון שלו גרף הסרט $110,600,000 ברחבי העולם.
נכון לשנת 2017 הסרט הוא השישי ברווחיותו בהיסטוריה של העולם, סרט ההנפשה המרוויח ביותר בהיסטוריה, הסרט המרוויח ביותר של שנת 2013, הסרט המרוויח ביותר של Walt Disney Pictures והסרט השני ברווחיותו המופץ על ידי חברת וולט דיסני.
גם מחוץ לצפון אמריקה היה הסרט להצלחה קופתית גדולה.
הסרט הוא החמישי ברווחיותו, הסרט המונפש המרוויח ביותר והסרט המרוויח ביותר של שנת 2013. זהו הסרט המונפש הרווחי ביותר בקוריאה הדרומית, דנמרק ו-וונצואלה.
זהו הסרט הרווחי ביותר של אולפני ההנפשה של וולט דיסני בלמעלה מ-45 מדינות הכוללות את אמריקה הלטינית (במיוחד במקסיקו וברזיל), בריטניה, אירלנד, מלטה, רוסיה, אוקראינה, נורווגיה, מלזיה, סינגפור, אוסטרליה וסין.
מספר מבקרי קולנוע השוו את הסרט לסרטים "היפה והחיה", "בת הים הקטנה", "אלאדין" ו"מלך האריות" מתקופת "הרנסאנס של דיסני", וכמה מבקרי קולנוע אף אמרו כי הסרט מסמל התחלה של רנסאנס שני בדיסני.
הסרט זכה לשבחים רבים במיוחד על האפקטים החזותיים, התסריט, השירים והדיבוב שבו (במיוחד של ג'וש גד, אידינה מנזל וקריסטן בל).
השיר "Let It Go" מתוך הסרט זכה לשבחים רבים וחלק ממבקרי הקולנוע אמרו כי הסצנה שבה בוצע השיר היא אחת מסצנות הקולנוע הטובות ביותר של 2013.
גם בישראל זכה הסרט לביקורות משבחות רבות.
דורון פישלר מאתר "וואלה" שיבח את הסרט וכתב כי הוא "מקסים.
סרט-נסיכות שגם שומר על התבנית וגם שובר אותה, נראה מצוין ומלא בשירים נהדרים." ארז דבורה, מאתר "ynet", נתן לסרט ארבעה כוכבים וכתב ש"אולפני דיסני מתעלים על עצמם ב"לשבור את הקרח" - עיבוד חופשי מרהיב לאגדה "מלכת השלג".
מלבד האנימציה המושקעת, הטיפול בדמות הנסיכה מקבל טוויסט מקורי ומעמיק".
מעט לאחר הסרט המקורי נפוצה ברשת האינטרנט פרשנות לפיה המלכה אלזה היא לסבית ושהאופן שבו היא נאלצת להסתיר את כוחותיה הוא אלגוריה למצבם של ההומוסקסואלים בחברה, הנאלצים להיאבק בנטייתם ולהסתיר אותה או לשלם את המחיר בנידוי.
השיר Let It Go תואר כמדמה יציאה מהארון.
כל שיר שכתבו הזוג לופז הוקלט באולפן הביתי שלהם כאשר שניהם שרים אותו ורוברט מלווה את הביצוע בפסנתר ולאחר מכן הוא נשלח בדוא"ל בברבנק לדיון ועידת הווידאו.
בני הזוג לופז כתבו עשרים וחמישה שירים לסרט כאשר שמונה מביניהם נבחרו.
בפברואר 2013 נבחר קריסטוף בק לכתוב ולהרכיב את פסקול הסרט,
נעימת הפתיחה של הסרט Vuelie נוצרה על ידי האמן הסאמי ואמן היוייק פרוד פילהיים (Frode Fjellheim) והיא למעשה עיבוד ליצירתו המוקדמת יותר Eatnaman Vuelie.
נכון ל-7 במאי 2014 נמכרו מעל 2.6 מיליון עותקים של הפסקול והיה בראש רשימת האלבומים הנמכרים ביותר של בילבורד 200 במשך שלושה שבועות לא רצופים, נכון ל-22 במאי 2014 הפסקול נמצא בראש רשימת האלבומים הנמכרים ביותר של בילבורד 200 במשך עשרים וחמישה שבועות רצופים.
איגוד תעשיית ההקלטות האמריקאי אישר כי הפסקול הפך לאלבום פלטינה והפך לאלבום הפסקול הרביעי של סרט אנימציה שהגיע למעמד זה.
האלבום הוא הפסקול הנמכר ביותר בגרסה דיגיטלית.
ב-19 במרץ 2015 החלה הקרנתו ברחבי העולם הסרט "סינדרלה" מבית אולפני וולט דיסני.
ל"סינדרלה" קדם סרט קצר, בן 9 דקות, בשם "קדחת הקרח" המבוסס על "לשבור את הקרח".
סרטון זה "מתעד" את מסיבת יום ההולדת של אנה, בעוד אלזה מצוננת ויוצרת אנשי שלג קטנים בעיטושה.
ב-12 במרץ 2015 נחשף כי סרט המשך לסרט "לשבור את הקרח" נמצא בשלבי עבודה, וכי כריס באק וג'ניפר לי ימשיכו לביים בצוותא את הסרט שעלילתו תתבסס על רעיון משותף שהעלו השניים.
ב-13 ביוני 2017 פורסם בערוץ היוטיוב של דיסני טריילר ראשון לסרט קצר בשם לשבור את הקרח - ההרפתקה של אולף, שיוקרן לפני הסרט "קוקו" של חברת פיקסאר, שייצא לאקרנים ב-22 בנובמבר 2017.
ב-2020 עלה לשירות דיסני+ הסרט הקצר "היה היה איש שלג", אשר מראה את נקודת המבט של אולף במהלך המתרחש בסרט זה.
בפברואר 2023, הכריז בוב איגר על שני סרטי המשך נוספים - Frozen 3 ו-Frozen 4 - בתהליך עבודה במקביל.
בארצות הברית וגם בישראל ניתן למצוא מוצרים המנציחים את הדמויות הראשיות מהסרט עצמו כולל פאזלים, בובות, ועוד, בישראל המוצרים זכו לפרסום בחנויות הצעצועים.
ב-22 בפברואר 2018 החלו הצגות הרצה של המחזמר Frozen בברודוויי.
הצגת הבכורה הרשמית התקיימה ב-22 במרץ 2018. המחזמר היה מועמד לפרס טוני למחזמר הטוב ביותר לשנת 2018 (הפסיד לביקור התזמורת).
לשון-שור נגבית (שם מדעי: Hormuzakia negevensis (Danin)) הוא צמח עשבוני רב-שנתי.
הצמח הוא דו-מיני והפרח שלו בצבע כחול.
הצמח גדל אך ורק בתחומי מדינת ישראל בשטח לא גדול באזור מישור ימין במרכז הנגב.
הצמח התגלה על ידי אבינועם דנין בשנת 1994. הצמח מוגדר כצמח הנדיר ביותר בישראל מבין הצמחים האנדמיים והוא נמצא בסכנת הכחדה חמורה.
כל אוכלוסייתו בעולם מונה עשרות בודדות של פרטים, ואלה מצויים על 1–2 דונם בדרום-מערב מישור ימין.
עבודות פיתוח באזור לרבות סלילת קו הרכבת לאילת ותנועה של רכבים צבאיים מהווים סכנה להמשך קיומו של הצמח.
נעשו ניסיונות להרבות את הצמח בעזרת מכון וולקני.
פורח בחודשים פברואר עד מאי.
לשון-שור מגובבת (שם מדעי: Hormuzakia aggregata, נקראת בעברית גם הורמוצקיה מגובבת) הוא צמח עשבוני חד-שנתי.
לשון-השור המגובבת גדלה בקרקעות חוליות בכל רחבי הארץ, לרבות במישור החוף ואזורי המדבר, כולל מדבר יהודה, הנגב המערבי והערבה.
היא נדירה בקרקעות הרריות כמו בהר הנגב, הרי ירושלים, הגליל ורמת הגולן.
פורחת בחודשים ינואר עד אפריל.
לשון-השור המגובבת גדלה כצמח מסועף עם מספר רב של ענפים/גבעולים המשתרעים או אלכסוניים, ובסך הכל יוצר צמח גדול בקוטר של עד כחצי מטר ובגובה של עד 40 ס"מ.
הצמח מכוסה זיפים רבים ועל רבים מגבעוליו פורחים הפרחים עצמם.
הפרח עצמו פרח קטן (קוטרו כסנטימטר אחד) בגווני כחול וסגול, בעל 5 עלי כותרת.
בעבר המין לשון-פר מגובבת (Anchusa aggregata) נחשב למין של לשון-פר אך היום מקובל לסווגו תחת סוג נפרד לשון-שור והמין נקרא לשון-שור מגובבת (Hormuzakia aggregata).
מין זה הוא אחד מתוך שני מינים בסוג.
השני הוא לְשׁוֹן-שׁוֹר נֶגְבִּית (Hormuzakia negevensis (Danin) Danin & Hilger) שתואר למדע בשנת 1995 כמין מהסוג לשון-פר, ובשנת 2000 הוא הועבר לסוג הנוכחי.
לשבור את הגלים הוא סרט קולנוע דני דובר אנגלית, משנת 1996.
התסריט נכתב על ידי לארס פון טרייר שגם ביים את הסרט שהוא הראשון מטרילוגית "לב הזהב" שלו, הכוללת גם את "האידיוטים" (1998) ו"רוקדת בחשיכה" (2000).
פון טרייר הציעה בתחילה את התפקיד הראשי להלנה בונהם קרטר אך היא סירבה בגלל קטעי המין והעירום.
גם שחקניות נוספות סירבו עד שהחליט לתת את התפקיד לאמילי ווטסון שהייתה אז שחקנית בראשית דרכה.
הסרט מתאר את החיים בכפר דייגים בהיילנד הסקוטיים המהווים קהילה סגורה שבמרכזה הכנסייה הסקוטית.
האנשים הם דתיים וחמורי סבר ומתייחסים בחשד לכל זר הבא לגור במקום.
מי שסוטה מדרכי הכנסייה, מנודה וחייו הופכים לבלתי נסבלים.
הסרט מחולק לשבעה חלקים שביניהם מוקרנת תמונת נוף ומושמעים שירים בביצוע אלטון ג'ון, לאונרד כהן, ג'טרו טול, דיפ פרפל, רוקסי מיוזיק, דייוויד בואי ועוד.
אמילי ווטסון הייתה מועמדת לפרס אוסקר לשחקנית הטובה ביותר ב-1996
הסרט זכה לפרס הגדול (Grand Prix) בפסטיבל הקולנוע בקאן ב-1996
בס מק'ניל (אמילי ווטסון), היא צעירה המתגוררת בכפר דייגים סקוטי ביחד עם אמה וגיסתה האלמנה דורותי ("דודו" - קתרין קרטלידג').
בעברה אושפזה בגלל דיכאון על מות אחיה ומטופלת בתרופות.
היא הכירה את יאן (סטלאן סקארסגארד) העובד על אסדת קידוח והם החליטו להתחתן.
הקהילה המקומית מקבלת את יאן כזר ומסתייגת מהנישואים האלה אך בלית ברירה הם מאשרים את הנישואים הנערכים בכנסייה המקומית.
לבס יש אופי בלתי יציב וילדותי.
היא משוחחת עם אלוהים, שואלת אותו שאלות (בקול גבוה) ומקבלת תשובות (בקול נמוך).
אין לה מושג על סקס והמגע המיני הראשון עם בעלה מתרחש בחדר קטן במהלך טקס החתונה.
לאחר ירח דבש קצר נאלץ יאן לחזור לעבודתו באסדת הקידוח.
בס נפרדת ממנו בקושי ומצבה הנפשי מידרדר.
היא חוזרת לגור עם אמה וגיסתה ומשוחחת כל הזמן עם אלוהים שיחזיר לה את יאן מהר.
יאן נפגע קשות בראשו בתאונת עבודה על האסדה.
הוא מוטס לחוף ועובר ניתוח בראשו שבסופו הוא משותק בכל גופו והאון המיני אבד לו.
הוא מבקש מבס להוכיח שהיא אוהבת אותו על ידי זה שתקיים יחסי מין עם זרים ותספר לו על כך.
בתחילה היא נרתעת אבל לאחר מספר "שיחות" עם אלוהים היא מסכימה.
בתחילה היא מנסה לפתות את הרופא של יאן, ד"ר ריצ'רדסון (אדריאן רולינס), ומתפשטת מולו אך הוא נדהם, מסרב ושולח אותה לביתה.
היא מתארת ליאן את היחסים שקיימה עם הרופא אך הוא לא מאמין לה.
יאן מנסה להתאבד ומצבו מחמיר.
בס מחליטה שלא עשתה מספיק למענו, לובשת בגדי זונה ומתחילה לקיים יחסי מין עם גברים.
ילדים רצים אחריה וקוראים לה "זונה", אמה מגרשת אותה מהבית והכנסייה מנדה אותה.
יאן חותם על הסכמתו לאשפוז כפוי והיא מובלת לאשפוז אך בורחת.
היא מחליטה לעלות כזונה על אניה גדולה אך שם היא נאנסת ונחבלת קשות.
היא מובלת לבית החולים שם היא רואה בפעם האחרונה את יאן ונופחת את נשמתה.
הכנסייה מסכימה לקבור אותה ללא טקס.
כעבור זמן מחלים יאן חלקית מפציעתו וביחד עם חבריו הם לוקחים את גופתה של בס ומשליכים אותה לים.
באותו רגע מצלצלים פעמוני כנסייה.
לשבור את הקרח 2 הוא שמו של הסרט ה-58 בסדרת סרטי ההנפשה הקלאסיים של אולפני וולט דיסני, שמהווה המשך לסרט "לשבור את הקרח" משנת 2013. את הסרט ביימו כריס באק וג'ניפר לי, שביימו גם את הסרט הראשון.
בדומה לקודמו, הסרט הוא קומדיה מוזיקלית, מוקרן בסרט תלת-ממד ומופק בהנפשה ממוחשבת.
הסרט הוא השני באורך מלא בזיכיון (שני סרטים קצרים בשם "קדחת הקרח" ו"ההרפתקה של אולף" יצאו לפניו), וסרט ההמשך השלישי בהפקת אולפני וולט דיסני שנחשב כחלק מסדרת סרטי ההנפשה הקלאסיים (אחרי "שלושת הקבלרוס", "ברנרד וביאנקה במבצע אוסטרליה", "פנטסיה 2000", "פו הדב" ו"ראלף ההורס 2".
סרטי המשך רבים הופקו דרך אולפני דיסניטון, אך הם אינם נחשבים כחלק מהקאנון של דיסני).
בינואר 2020 הפך הסרט לסרט האנימציה השני המכניס ביותר בכל הזמנים, אחרי החידוש ל"מלך האריות" משנת 2019.
היא שרה שיר ומתאבלת על אחותה ועל אולף, שהתפוגג לאוויר, ואז מחליטה לעשות מה שצריך כדי לכפר על חטאי העבר.
היא מוצאת ומעירה את רוחות האדמה הענקיות הישנות ומפתה אותן לרדוף אחריה לעבר הסכר, שנהרס על ידי סלעים שמשליכים הענקים.
אלזה חוזרת לחיים ורוכבת בדהירה על סוס הים, ומצליחה ברגע האחרון להציל את ארנדל מפני נחשול המים הענק שנהיה בעקבות הסכר ההרוס.
אנה מבינה שאלזה היא הרוח החמישית ושתפקידה הוא לגשר בין העולם האנושי לעולם הקסם.
בסצנה שאחרי הכתוביות, אולף מבקר בארמון הקרח של אלזה ומספר למרשמלו ולאנשי השלג הקטנים על האירועים שחווה.
קריסטן בל - הנסיכה אנה
אידינה מנזל - המלכה אלזה
אוון רייצ'ל ווד - המלכה אידונה (אמן של אלזה ואנה)
סטרלינג קיי בראון - לוטננט מת'יאס
אלפרד מולינה - המלך אגנאר
מרתה פלימפטון - ילנה, מנהיגת שבט נורתולדרה
רייצ'ל מת'יוז - האנימרן, חברה בשבט נורתולדרה הידועה כ"רוח חופשית אמיתית" ואישה נועזת ואמיצה המעוניינת להביא שלום ליער הקסום.
ג'ייסון ריטר - ריידר, אחיה של האנימרן
ג'רמי סיסטו - המלך ראנירד
קירן היינדס - פאבי מלך הטרולים
סנטינו פונטאנה - הנסיך הנס (קטעי ארכיון)
אלן טודיק - הדוכס מווסלטון (קטעי ארכיון)
בנוסף טודיק דיבב 3 דמויות נוספות של שומר, מנהיג נורתולדרה וחייל מארנדל
שירלי לילו - המלכה אידונה
בועז קונפורטי - המלך אגנאר
רמי ברוך - המלך רונארד
נעמה ארד - אנה הצעירה
איה שני - אלזה הצעירה
הילה סורג'ון פישר - הלימה
יואב בר לב - מנהיג נורתולדרה
שרון כהן - חייל ארנדליאן / מרשמלו
דב רייזר - הדוכס מרוכלטון (ארכיון)
לירון לב - הנס (ארכיון)
איילה פלדמן - אנה הצעירה (ארכיון)
בר מיניאלי - אלזה הצעירה (ארכיון)
לאור הצלחתו הגדולה של הסרט הראשון לשבור את הקרח, במרץ 2014 נשאל מפיק הסרט, פיטר דל וצ'ו, על סרטי המשך עתידיים.
דל וצ'ו הסביר שכריס באק, ג'ניפר לי והוא עובדים יחד קשה מאוד והוא מאמין שהם יפתחו פרויקט עתידי, אך הוא עדיין אינו יודע מה הוא.